Қазақстан Республикасы Мемлекеттік күзет қызметі

Қазақстан Республикасы Мемлекеттік күзет қызметі — Қазақстан Республикасының Президентіне тікелей бағынатын және есеп беретін, Қазақстан Республикасының ұлттық қауіпсіздігін қамтамасыз ететін күштерге жататын және Қазақстан Республикасы Президентінің, басқа да күзетілетін адамдардың және объектілердің қауіпсіздігін қамтамасыз ету бойынша күзет іс-шараларын жүзеге асыратын арнаулы мемлекеттік орган. Тарихы Қазақстан Президентінің Күзет Қызметі арнайы әскери құрама ретінде 1992 жылы Қазақстанның Мемлекеттік қауіпсіздік комитетіне қарасты күзет бөлімшелері негізінде құрылды. Қазақстан Республикасының 1995 ж. 3 қазандағы №2483 Заңына сәйкес ол Қазақстан Президентіне тікелей бағынатын арнайы мемлекеттік орган болып қайта құрылды. Республикалық ұлан Қазақстан Президентіне тікелей бағынатын жеке әскери құрама ретінде Президенттiң 1992 ж. 16 наурыздағы №673 Жарлығымен құрылды. Президенттің 2014 жылғы 21 сәуірдегі №807 Жарлығымен Қазақстан Президентінің Күзет қызметі мен Қазақстан Республикасының Республикалық ұланы қосылып, Қазақстан Президентіне тікелей бағынатын және есеп беретін мемлекеттік орган ретінде Қазақстан Республикасының Мемлекеттік күзет қызметі болып қайта ұйымдастырылды. Міндеттері * Қазақстан Республикасы Президентінің және басқа да күзетілетін адамдардың қауіпсіздігін қамтамасыз ету * Қазақстан Республикасы Президентінің және басқа да күзетілетін адамдардың өміріне, денсаулығына, құқығына, бостандығына, жеке басының қадір-қасиетіне және меншігіне қарсы бағытталған құқық бұзушылықты анықтау, алдын алу және жолын кесу * күзетілетін объектілерде және күзетілетін адамдар болатын басқа да жерлерде олардың меншігін күзету, қоғамдық тәртіп пен қауіпсіздікті қамтамасыз ету * өз өкілеттіктері шегінде терроризмге қарсы іс-қимылды жүзеге асыру * күзетілетін адамдар мен объектілерге төнетін қатерді болжау және анықтау, олардың алдын алу және бейтараптандыру жөніндегі жедел шаралар кешенін жүзеге асыру * Қазақстан Республикасы Мемлекеттік Туының және Қазақстан Республикасы Мемлекеттік Елтаңбасының эталондарын күзетуді жүзеге асыру, рәсімдік және протоколдық іс-шараларды орындауға қатысу * президенттік байланыспен қамтамасыз етуді ұйымдастыру Құрылымы Ведомствосы – Мемлекеттік күзет қызметінің Айрықша мақсаттағы күштері. ;Айрықша мақсаттағы күштердің әскери бөлімдері * 0111 әскери бөлімі («Батыр» президенттік полкі, Алматы) * 0112 әскери бөлімі («Айбын» президенттік полкі, Астана) * 0116 әскери бөлімі (Мемлекеттік күзет қызметінің госпиталі, Астана) ; Қарамағындағы ұйым * «Арнайы қамтамасыз ету орталығы» ЖШС (Астана) ; Құрылымдар * Мемлекеттік күзет қызметінің Президенттік оркестрі * Мемлекеттік күзет қызметінің Құрмет қарауылы ротасы * «Көкжал» арнаулы мақсаттағы бөлімшесі * «Қалқан» арнаулы мақсаттағы бөлімшесі Басшылық * Исабеков Сәкен Сайынұлы — ҚР Мемлекеттік күзет қызметі бастығы, мемлекеттік күзет қызметінің генерал-майоры * Омарбеков Айтқұрман Жоламанұлы — ҚР Мемлекеттік күзет қызметі бастығының орынбасары – Айрықша мақсаттағы күштерінің Қолбасшысы * Төреханов Роман Алмаханұлы — ҚР Мемлекеттік күзет қызметі бастығының орынбасары – ҚР Президентінің күзет қызметінің бастығы * Жақыпов Шыңғыс Лесұлы — ҚР Мемлекеттік күзет қызметі бастығының орынбасары * Канцеров Константин Вадимович — ҚР Мемлекеттік күзет қызметі бастығының орынбасары Мемлекеттік күзет қызметінің басшылары Президент күзет қызметінің басшылары Айрықша маңыздағы күштер басшылары Дереккөздер